Comunità Autonoma de łe Ìxołe Canarie Comunidad Autónoma de Canarias 2009 Łe Ixołe Canarie o Canarie łe xe un arsipełago del Osèano Atlàntego nordosidental, al łargo de łe coste nordosidentałi de l'Africa, formà da sete ìzołe magiori pì altre de minori. Tuto el arsipełago el xe aministrà da ła Spagna de cui łe xe comunità autonoma, conposta da łe do provinsie de Santa Cruz de Tenerife e Las Palmas de Gran Canaria. El arsipełago el ga orixene vulcanega bastansa resente e łe so ìzołe łe ga coste asidentae e un riłievo asentuà, che col Pico de Teide riva a 3710 m El clima el xe maritimo, co debołe escursion anua e precipitasion scarse. Łe Ixołe Canarie, che podaria eser xa stae cognosue da łi Fenici e durante el medioevo łe jera note cofà ìzołe Fortunae, łe xe stae discoverte ofisialmente inte el 1336 da Lancellotto Maloncello, navegador genovexe al servisio de Alfonso IV del Portogało. Se coltiva banane, agrumi, ortaji, sereałi e ua. Se pesca merlùsi, sardełe e toni.